जेटसेटगो की चेयरमैन कनिका टेकरीवाल वो शख्स हैं जिन्होंने ना केवल कैंसर जैसी गंभीर बीमारी को मात दी बल्कि जिंदगी जीने के नए आयाम भी दुनिया को दिये। हजार परेशानियों के बाद भी सकारात्मक उर्जा के साथ किस प्रकार जिया जाता है और सफलता हासिल की जाती है, यह कनिका से हम सब सीख सकतें हैं। 25 साल की कनिका टेकरीवाल जेटसेटगो कंपनी की को-फाउंडर और सीईओ हैं। उन्होंने 2014 में जेटसेटगो की शुरुआत की, जिसके जरिए कोई भी आसानी से प्राइवेट एयरक्रॉफ्ट, हेलिकॉप्टर और एयर एंबुलेंस की ऑनलाइन बुकिंग कर सकता है। कनिका टेकरीवाल एक ऐसा उदाहरण है, जिन्होंने अपनी मेहनत से यह साबित कर दिया है कि कोई भी सपना आपसे बड़ा नहीं होता है। कनिका ने 17 साल की उम्र में एक नामी जेट कंपनी में नौकरी शुरू की थी। आज वे इंडस्ट्री में 9 साल पूरे कर चुकी हैं। कनिका टेकरीवाल जेटसेटगो की सीईओ फ़ोर्ब्स मैगजीन की 30 अंडर 30 अचीवर्स की लिस्ट में शामिल हो चुकी हैं। बीबीसी की लिस्ट में कनिका दुनिया की 100 पॉवरफुल लेडीज में जगह बना चुकी हैं। बीबीसी की हाल में जारी लिस्ट में कनिका भारत की 7 एस्पिरेशनल लेडीज में से एक हैं।